
Tyrimo tikslas, objektas, uždaviniai. Šiuolaikinėse demokratijose partijos yra centrinė institucija, susiejanti tarpusavyje įvairius politinio proceso dalyvius ir užtikrinanti veiksmingą valdymą. Tradiciškai partijos laikomos pagrindiniu tarpininku tarp valstybės institucijų  ir visuomenės, todėl demokratijos kokybė ir režimo legitimumas priklauso nuo partijų sugebėjimo akumuliuoti paramą valdžiai ir visai politinei sistemai.

Nors daugelis pokomunistinių Vidurio ir Rytų Europos šalių laikomos konsoliduotomis demokratijomis, politinės partijos akivaizdžiai lieka silpniausia politinio proceso grandimi ir potencialia kliūtimi tolesnei demokratijos institucionalizacijai. Tipiški partijų silpnumo požymiai šiose šalyse yra labai mažas partijos narių skaičius, menka partinė identifikacija, didelis rinkėjų  lakumas, žemas pasitikėjimas partijomis. Pagal daugelį šių rodiklių Lietuvą galima laikyti tipišku partijų krizės pokomunistinėse šalyse pavyzdžiu: partijų narių skaičius yra vienas žemiausių pokomunistinėse šalyse, o pagal pasitikėjimą partijomis Lietuva užima vieną iš paskutinių vietų Europoje. 

Šio tyrimo tikslas – remiantis kiekybine ir kokybine Lietuvos politinių partijų analize bei lyginamaisiais tyrimais, atskleisti partijų struktūrinio ir funkcinio silpnumo priežastis, pateikti rekomendacijas dėl partijų vaidmens ir prestižo stiprinimo Lietuvos politinėje sistemoje.  

Iki šiol Lietuvoje dominavo partinės sistemos tyrimai, pvz., partinės sistemos formavimasis ir raida, partinės sistemos struktūrizacija socialinių takoskyrų pagrindu ir stabilizacijos perspektyvos, šiek tiek  nagrinėti formalūs partijų organizacijų aspektai: narių skaičiaus kaita, partijų statutų nustatytos lyderių rinkimo sprendimų priėmimo procedūros ir pan. Kompleksinis Lietuvos partijų krizinių reiškinių tyrimas, naudojat kiekybinius, kokybinius ir lyginamuosius metodus, Lietuvoje atliktas pirmą kartą.  

Tyrimo medodologija. Partijų studija apėmė keletą atskirų tyrimų: statistinę partijų narių skaičiaus savivaldybėse analizę, kokybinius interviu su partijų skyrių nariais, kiekybinę partijų skyrių narių apklausą bei kiekybinę Lietuvos gyventojų apklausą. 

Partijų narių skaičius

Siekiant išsiaiškinti įvairių partijų narių skaičių pagal savivaldybes, partijų centrinėms būstinėms buvo siunčiami užklausimai su prašymu pateikti savo narių skaičių 60 Lietuvos Respublikos savivaldybių. Prašymas buvo išsiųstas šioms partijoms: Lietuvos socialdemokratų partijai, Darbo partijai, Tėvynės Sąjungai, Naujajai sąjungai (socialliberalams), Liberalų ir centro sąjungai, Lietuvos krikščionių demokratų partijai, Lietuvos liberalų demokratų partijai ir Valstiečių ir Naujosios demokratijos partijų sąjungai. Savo duomenų nepateikė Liberalų demokratų partija bei Valstiečių ir Naujosios demokratijos partijų sąjunga.

Gauti partijų duomenys buvo naudojami savivaldybės partiškumo indeksui nustatyti. Dauguma partijų, išskyrus Tėvynės sąjungą, pateikė gana tikslius savo narių skaičius. Pastaroji partija nurodė narių skaičių tik 20 savivaldybių. Todėl skaičiuojant partiškumo indeksą, buvo naudojami ne absoliutūs partijos narių skaičiai, bet vienai partijai tenkantis narių skaičiaus savivaldybėje vidurkis. Į vidurkio skaičiavimą nebuvo įtraukiamos partijos, nepateikusios savo duomenų toje savivaldybėje. Taigi, toks būdas leido bent iš dalies eliminuoti nepateiktų skaičių problemą. 

Apskaičiuotas vidurkis, buvo panaudotas tiek atskirai analizei, tiek ir tolesniems metodologiniams sprendimams priimti. Partijos narių kokybinei ir kiekybinei apklausai buvo atrinktos dvi savivaldybės: turinčios didžiausią ir mažiausią partiškumo indeksus. Mažiausią partiškumo indeksą remiantis tyrimo rezultatais turi Klaipėdos rajono savivaldybė, didžiausią – Radviliškio rajono savivaldybė
. Tad šiose dviejose savivaldybėse, o taip pat Vilniuje buvo atliekamos partijų narių apklausos. Vilnius buvo papildomai įtrauktas į tyrimą dėl vienos esminės priežasties: čia daugumos partijų atveju koncentruojasi visas partinis elitas, čia esantys partijų valdymo organai turi daugiausiai galios. 

Kokybinė partijų narių apklausa

Vieną svarbiausių tyrimo dalių sudarė kokybinė partijų narių apklausa, kuria buvo siekiama išsiaiškinti partijų narių dalyvavimo partinėje veikloje motyvaciją, partinės veiklos formas ir taisykles, narių ideologines nuostatas ir pan.  Buvo planuota apklausti po tris kiekvienos partijos narius Radviliškio ir Klaipėdos raj., įskaitant skyriaus pirmininką, ir po vieną Vilniaus skyriaus  narį. Kai kurių planuotų interviu padaryti nepavyko dėl bendradarbiavimo su partijomis problemų. Pavyzdžiui, dauguma Darbo partijos narių ir skyrių pirmininkų nesutiko duoti interviu argumentuodami tuo, jog to neleidžia daryti partijos centrinė valdžia. 

Iš viso atlikti 36 pusiau struktūruoti interviu: 17 Radviliškio raj., 13 Klaipėdos raj. ir 6 Vilniuje. Su Lietuvos socialdemokratų partijos nariais atlikti 8 interviu, su Liberalų ir centro sąjungos ir Tėvynės sąjungos nariais – po 7, su Naujosios sąjungos nariais – 6, su Lietuvos krikščionių demokratų nariais – 5 ir su Darbo partijos nariais – 2 interviu. Interviu su Radviliškio rajono ir Klaipėdos rajono partijos nariais atlikti 2005 m. liepos - rugsėjo mėn., su Vilniaus miesto – 2005 m. spalio mėn. Interviu įrašyti į audio kasetes arba skaitmenines laikmenas ir iššifruoti. 

Kiekybinė partijų narių apklausa

Kad būtų galima geriau įvertinti kokybinio tyrimo metu pastebėtas tendencijas, buvo atliktas ir kiekybinis partijų narių tyrimas. Siekiant tarptautinio palyginamumo, klausimynas partijų nariams buvo parengtas remiantis P.Seyd ir P.F.Whiteley parengta metodologija, kuri buvo taikoma ilgalaikiams Didžiosios Britanijos Leiboristų ir Konservatorių partijos narių tyrimams
 bei kitų šalių partijų narių apklausoms. Klausimynas buvo pritaikytas Lietuvos atvejui (klausimyną žr. Priedas Nr. 1). 

Atliekant partijų narių apklausą buvo siekiama, jei įmanoma, partijos narius apklausti tiesiogiai jų namuose arba partijos būstinėje. Nesant tokios galimybės, anketos buvo paliktos respondentams, prašant atsakymus persiųsti paštu. Iš viso apklausta 250 partijų narių : 106 Radviliškio raj., 67 Klaipėdos raj. ir 77 Vilniuje. Iš jų 179 (72 proc.) apklausti tiesiogiai, o 71 anketos gautos paštu. Iš paštu gautų anketų trys buvo eliminuotos, kilus įtarimui, kad jos užpildytos nesavarankiškai, o viena neįtraukta į analizę, nes gauta beveik neužpildyta. Iš viso apklausti 73 LSDP nariai, 56 TS nariai, 37 LKD nariai, 36 LiCS nariai, 21 NS narys ir 19 DP narių. Apklausa vyko 2005 m. liepos – spalio mėn.  

Kiekybinė Lietuvos gyventojų apklausa

Lietuvos gyventojų kiekybinėje apklausoje, kurią atliko “Vilmorus”, 2005 m. rugsėjo 8-11 dienomis buvo apklausta 1005 18 metų ir vyresni Lietuvos gyventojai (žr. klausimyną Priedas Nr. 2). Apklausa vykdyta Omnibuso būdu, vykdant interviu respondento namuose. Respondentai atrinkti naudojant daugiapakopę tikimybinę atranką. Respondentų atranka parengta taip, kad kiekvienas Lietuvos gyventojas turėtų vienodą tikimybę būti apklaustas. Apklausa vyko Vilniuje, Kaune, Klaipėdoje, Šiauliuose, Panevėžyje, Marijampolėje, Visagine; Alytaus, Šakių, Plungės, Pakruojo, Šilutės, Kėdainių, Utenos, Tauragės, Rokiškio, Šalčininkų ir Švenčionių rajonuose, Druskininkuose. Tyrimas vyko 19 miestų ir 56 kaimuose. 

Statistiškai analizuojant duomenis, visur (jei nenurodyta kitaip) yra taikomas 95 procentų patikimumo lygmuo. 

SVARBIAUSIOS TYRIMO IŠVADOS IR REKOMENDACIJOS

1. Bendras partijų narių visuomenėje procentas yra santykinai mažas ir atsilieka nuo Vakarų Europos vidurkio (pagal Vilmorus atliktą visuomenės apklausą, partijoms Lietuvoje priklauso apie 2 proc. gyventojų; tuo tarpu Vakarų Europos šalių vidurkis yra apie 5 proc.). Didžiąją dalį partijų narių sudaro tarnautojai ir specialistai, gana menka partijų skvarba kituose visuomenės sluoksniuose. Lietuvos gyventojų tyrimo rezultatai rodo, kad partijų narystės potencialas yra gana didelis. Beveik ketvirtis milijono Lietuvos gyventojų neatmeta galimybės būti vienos ar kitos partijos nariu. Didžiausias narystės potencialas yra Vilniuje bei kituose didžiuosiuose miestuose, taip pat tarp jaunų bei turinčių aukštesnį išsimokslinimo lygį žmonių. 

2. Partijoms trūksta aktyvumo verbuojant naujus narius. Dauguma nepriklausančių partijoms apklaustųjų nurodė tai, kad jie nebuvo kviesti tapti partijos nariu. Taip pat partijos nesugeba sukurti pakankamos motyvacijos narystei. Daugumai potencialių narių yra svarbu matyti aiškią savo veiklos partijoje prasmę. Bendri partijų narių stojimo į partiją motyvai yra panašūs: domėjimasis politika, aktyvios veiklos noras, konkrečios partijos programiniai principai ir pasitikėjimas partijos lyderiu, draugų, bendradarbių, šeimos narių paskatinimas, rečiau – politinės karjeros siekimas. Daugelio senųjų partijų (Lietuvos socialdemokratų ir Tėvynės sąjungos) narių pagrindinis atėjimo į partiją motyvas – politinės veiklos LKP arba Sąjūdyje tąsa. Naujųjų partijų (Naujosios sąjungos, Darbo partijos) dažniausias narių pritraukimo metodas – draugų, kolegų, darbdavio raginimai. 
3. Partinėse organizacijose svarbiausius valdymo bei politinius klausimus sprendžia centriniai valdymo organai (partijos pirmininkas ir aukščiausioji vadovybė). Apklaustų skyrių atstovų nuomone, partijos centrinė valdžia yra pernelyg “atitrūkusi” ir todėl nežino partinės organizacijos skyrių problemų. Vietiniai skyriams dažnai trūksta informacijos, centrinės vadovybės atvykimai dažniausiai būna “proginiai”. Partinių organizacijų skyrių vadovų atsiskaitymai būna pernelyg formalūs, nereguliarūs, jiems trūksta konstruktyvumo. Dažniausiai šias išvardytas problemas pabrėžia Klaipėdos raj. partinių organizacijų skyriai, rečiausiai – Vilniaus m. partinių organizacijų skyrių atstovai. Visose partinėse organizacijose svarbiausios valdymo institucijos - susirinkimai – formaliai vyksta vieną kartą per mėnesį, tačiau realiai jie vyksta nereguliariai, susirinkimams nepakankamai rimtai pasirengiama. 

4. Sudarant kandidatų sąrašus rinkimams, skyrių narių apsisprendimą dažniausiai nulemia kandidato žinomumas visuomenėje, asmeninės savybės, išsilavinimas. Kandidatų politinė patirtis ir stažas partinėje organizacijoje nėra taip svarbu. Seimo rinkimuose kandidatų sąrašų sudarymui didesnę įtaką turi partijos centriniai valdymo organai, vietos savivaldos rinkimuose - partinių organizacijų skyriai. Partinių organizacijų skyrių atstovai, pirmiausia, “kaimiškųjų” Klaipėdos raj. ir Radviliškio raj., pabrėžia, jog kandidatų sąrašus sudaryti yra sunku, nes sudėtinga surasti tinkamų kandidatų. Sudarant kandidatų sąrašus, kai kurie partinių organizacijų skyriai yra susidūrę su centrinės valdžios įsikišimu ar nedemokratiniais valdymo metodais. Galima sakyti, visos partinės organizacijos artėjant rinkimams sudarinėja preliminarius kandidatų sąrašus, taip pat jos yra išmėginusios įvairias kandidatų reitingavimo taisykles; daugumoje skyrių tokioms taisyklėms trūksta aiškumo, išbaigtumo ir stabilumo. 

5. Daugeliui partinių organizacijų skyrių, išskyrus Vilniaus m.,  aktyviai politinei veiklai vykdyti trūksta žmogiškųjų išteklių. Kai kuriose partinėse organizacijose akivaizdi gretų senėjimo problema, taip pat sudėtinga pritraukti jaunimą. Nors apklausti skyrių atstovai nelinkę atvirai pripažinti kai kurių (ne)demokratinio valdymo problemų, akivaizdu, jog šios problemos yra aktualios, pirmiausia, vertinant partijos centrinių valdymo organų informacinį komunikavimą su skyriais, partijos lyderių atsiskaitymą eiliniams nariams bei kandidatų sąrašų sudarymą rinkimams. Partinės organizacijos yra pakankamai uždaros visuomenei, žmonėms nelabai suprantami partinių organizacijų veiklos principai, neatrodo, kad partinės organizacijos imtųsi kokių nors rimtesnių priemonių šioms problemoms spręsti. 

6. Tyrimas parodė, jog įplaukos iš narių mokesčių ir kitų jų savanoriškų įmokų sudaro mažą bendrų partijos pajamų dalį. Be to, dėl lanksčios ir nario mokesčio mokėjimo tvarkos ir efektyvių sankcijų už jo nemokėjimą nebuvimo (ar netaikymo), partijos gauna tik dalį visų potencialių pajamų, nors jos galėtų būti ir 2-3 kartus (TS, DP, NS(SL)), o LKD atveju net 30 kartų didesnės. Kita vertus, tokia sistema suteikia visuomenės nariams realią galimybę realizuoti konstitucinę teisę dalyvauti politinių partijų veikloje. 

7. Partijų skyrių nariai palankiai vertina iš valstybės biudžeto skiriamas dotacijas partijų veiklai finansuoti ir mano, kad jų dydis turėtų ženkliai išaugti; tai padidintų partijų veiklos efektyvumą ir susilpnintų jų ryšius su verslo grupuotėmis. Tačiau, kaip rodo tyrimas, dar nėra susiformavusi aiški partijų finansų paskirstymo skyriams praktika. Tai darant rekomenduojama atsižvelgti į šias sąlygas: 1) skyriaus atstovų skaičių vietos valdžios institucijose; 2) skyriaus narių iniciatyvumo ir aktyvumo laipsnį organizuojant įvarius renginius, politines kampanijas; 3) skyriaus narių skaičių. 

8. Tyrimo metu išryškėjo daugelio partijų skyrių menka materialinė bazė ir žmogiškųjų resursų trūkumas. Todėl siūloma partijos skyriuose įsteigti etatus darbuotojams, kurie  rūpintųsi skyrių veikla.
9. Statistinės analizės metodas atskleidė, jog asmens piniginio įnašo dydis beveik neturi įtakos jo karjeros sėkmei partinėje organizacijoje skyrių lygmenyje. Užimamų pareigų santykinis aukštumas labiau priklauso nuo partijos nario asmeninių savybių, jo ilgametės partinės veiklos bei populiarumo visuomenėje. 
10. Partijų poliarizacija kairės – dešinės skalėje linkusi mažėti. Naujosios partijos koncentruojasi šios skalės centre, o kraštutinius šios skalės polius užima partinės sistemos senbuvės – Lietuvos socialdemokratų partija ir Tėvynės sąjunga. Senųjų partijų (LSDP, TS ir LKD) pozicijos šioje skalėje visuomenės vertinimu ir pačių narių vertinimu sutampa, o naujųjų partijų, įskaitant ir LiCS, pozicijų vertinimai išsiskiria: visuomenės akimis šios partijos labiau pakrypusios į kairę nei mano pačių partijų nariai. 

11. Partijų ideologinė tapatybė, vertinant jų narių ideologines nuostatas, yra gana silpna. Partijų nariai dažnai nežino pagrindinių savo partijos programinių ir vertybinių principų. Vertybinis partijos identitetas stipriausias Liberalų ir centro sąjungos bei Tėvynės sąjungos narių gretose. 

12. Daugeliui partijų narių nėra aiški atstovavimo visuomenės grupėms sąvoka. Dauguma partijų, išskyrus Liberalų ir centro sąjungą, nesistengia atstovauti konkrečiam visuomenės sluoksniui, o teigia ginančios visų socialinių grupių interesus. Vertinant partijų narių nuomonę, matyti, jog visos partijos labiausiai orientuojasi į viduriniąją klasę, o darbininkų, žemdirbių, bedarbių, stambiųjų verslininkų atstovavimas yra gerokai menkesnis. 
Tyrimo metu išryškėjusios stipriosios ir silpnosios partijų pusės

	Partija
	Stiprios pusės
	Silpnosios pusės



	Naujoji sąjunga
	Partijos lyderio autoritetas tarp partijos narių
	Maža narystė, silpna
narių motyvacija partinei veiklai

	Socialdemokratų partija
	Organizacinė patirtis


	Silpna partijos narių ideologinė tapatybė

	Tėvynės sąjunga
	Stiprus vertybinis identitetas
	Senyvas narių amžius

	Darbo partija
	Efektyvi vadyba


	„Išpūstas“ masiškumas

	Krikščionys demokratai
	Skaitlinga narystė ir platus narių profilis
	Silpna partijos narių ideologinė tapatybė

	Liberalų ir centro sąjunga
	Aiškus profilis ir idėjinė tapatybė


	Nepasitikėjimas partijos lyderiu tarp partijos narių,

Vertybinė takoskyra tarp buvusių LCS ir LLS narių


REKOMENDACIJOS

· Didinti valstybinį partijų finansavimą 

· Gerinti skyrių materialinę bazę, didesnę partijų resursų dalį perskirstant partijų skyriams

· Efektyvinti naujų narių pritraukimą į partijas, parengti strateginius narių pritraukimo planus   

· Kurti ir stiprinti partijos lyderių atskaitomybės partijos nariams tradicijas

· Pasiekti, kad administracinis, informacinis komunikavimas ir atsiskaitymas su skyriais būtų nuolatinis
· Įkurti etatus partijų skyriuose

· parengti ir pasitvirtinti aiškias kandidatų atrankos ir rinkimų sąrašų sudarymo, kandidatų reitingavimo taisykles, kuriose būtų reikšminga eilinių partijos narių įtaka  
· Stiprinti ideologinį partijų tapatumą, šviesti partijų narius

PRIEDAI

Partiškumo indeksai Lietuvos savivaldybėse

	Savivaldybė
	Partijų narių vidurkis
	Gyventojų skaičius (LR SD duomenys)
	Partijos narių dalis (procentas padaugintas iš 100)
	Dalyvavimas savivaldybių rinkimuose 2002 m.

	Neringa
	33
	2386
	138
	69,90

	Birštonas
	51
	5439
	93
	57,96

	Radviliškio raj. 
	313
	52148
	60
	48,77

	Pagėgių raj.
	70
	12208
	57
	55,92

	Akmenės raj.
	160
	30221
	53
	52,34

	Panevėžio rajonas
	223
	42855
	52
	51,68

	Pasvalio raj.
	179
	34920
	51
	57,93

	Rokiškio raj.
	203
	42421
	48
	52,01

	Kalvarijos raj.
	65
	13883
	46
	51,59

	Širvintų raj.
	93
	20207
	46
	46,94

	Rietavo raj.
	49
	10697
	46
	57,86

	Zarasų raj.
	104
	22826
	46
	49,32

	Kauno rajonas
	356
	81615
	44
	48,89

	Raseinių raj.
	187
	44154
	42
	50,55

	Kelmės raj.
	171
	40844
	42
	47,34

	Šilalės raj.
	131
	31570
	41
	53,37

	Jurbarko raj. 
	154
	37786
	41
	45,79

	Utenos raj.
	198
	50111
	39
	52,06

	Pakruojo raj.
	115
	29458
	39
	51,35

	Kėdainių raj.
	255
	65727
	39
	51,04

	Anykščių raj.
	131
	35066
	37
	51,01

	Ignalinos raj.
	84
	23018
	37
	48,47

	Prienų raj.
	129
	35713
	36
	49,02

	Skuodo raj.
	92
	25595
	36
	51,44

	Lazdijų raj.
	96
	27129
	36
	49,85

	Vilkaviškio raj.
	176
	50242
	35
	48,26

	Marijampolė
	243
	70823
	34
	46,97

	Kupiškio raj.
	83
	24628
	34
	51,14

	Palanga
	59
	17623
	34
	55,80

	Kazlų Rūdos raj.
	49
	14937
	33
	49,55

	Trakų raj.
	120
	37376
	32
	41,15

	Švenčionių raj.
	99
	33135
	30
	52,38

	Šakių raj.
	115
	38749
	30
	51,31

	Tauragės raj.
	156
	52711
	30
	50,07

	Visaginas
	87
	29554
	29
	38,38

	Ukmergės raj.
	138
	48651
	28
	49,19

	Elektrėnų raj.
	78
	28923
	27
	47,76

	Plungės raj.
	119
	44170
	27
	52,73

	Alytaus raj.
	87
	32572
	27
	50,32

	Joniškio raj.
	84
	31922
	26
	51,03

	Biržų raj.
	89
	35417
	25
	49,28

	Druskininkai
	64
	25440
	25
	56,42

	Telšių raj. 
	144
	57722
	25
	48,61

	Šiaulių miestas
	330
	133883
	25
	50,62

	Šilutės raj.
	131
	55302
	24
	46,34

	Molėtų raj.
	58
	25387
	23
	48,15

	Alytaus miestas
	159
	71491
	22
	49,90

	Kaišiadorių raj.
	82
	37649
	22
	41,67

	Panevėžio miestas 
	248
	119749
	21
	53,23

	Vilniaus miestas
	1132
	553904
	20
	48,90

	Varėnos raj.
	64
	31137
	20
	54,69

	Mažeikių raj.
	137
	67296
	20
	47,31

	Vilniaus rajonas
	177
	88586
	20
	42,73

	Kretingos raj.
	91
	45688
	20
	49,20

	Kauno miestas
	736
	378943
	19
	50,49

	Jonavos raj.
	99
	52289
	19
	42,28

	Šiaulių rajonas
	92
	51620
	18
	47,70

	Klaipėdos miestas
	329
	192954
	17
	46,39

	Šalčininkų raj.
	64
	39282
	16
	42,91

	Klaipėdos rajonas
	69
	46220
	15
	48,95


Partijų narystės potencialas

Viešosios nuomonės apklausa rodo, kad partinė narystė turi nemažą potencialą Lietuvos visuomenėje. Partijos nariais, esant tam tikroms sąlygoms, sutiktų tapti šiek tiek daugiau nei dešimtadalis suaugusiųjų Lietuvos gyventojų. Tai reiškia, kad partijos narių gretas galėtų papildyti apie 250 000 žmonių. Net imant dar griežtesnį kriterijų – pasakiusiuosius “tikrai taip” klausime apie galimą narystę (3 %) – gaunamas gana įspūdingas galimų partijos narių skaičius: 75 000. 

Narystės partijose intencijos

KLAUSIMAS:

 Ar iš principo, nekalbant apie jokias konkrečias Lietuvoje veikiančias 

partijas, jei Jums pasiūlytų, sutiktumėte tapti politinės partijos nariu?


Partijų aktyvumas verbuojant naujus narius

KLAUSIMAS:

 Ar per paskutinius 5 metus Jus kas nors agitavo tapti kokios nors politinės 

partijos nariu?


Nedalyvavimo partijų veikloje priežastys

[image: image3.wmf]0

0,9

2,7

3,6

5,5

6,4

13,6

14,5

16,4

19,1

27,3

56,4

0

10

20

30

40

50

60

Didelis nario mokestis

Man nepatinka nė vienos iš partijų lyderiai

Man nepriimtina nė vienos partijos programa

Partijos kelia labai aukštus reikalavimus narystei, kurių aš negaliu

įvykdyti

Mano gyvenamojoje vietoje nėra partijos, kurios nariu galėčiau

(norėčiau) tapti skyriaus

Nėra galimybių padaryti karjerą partijoje

Nėra rimtų, vertų dėmesio partijų

Politinė veikla yra nešvari

Nėra prasmės, nes tai nieko nepakeistų

Esu nusivylęs dabartine politika

Šiuo metu nėra laiko, galimybių būti partijos nariu

Niekas nekvietė

KLAUSIMAS:

 Kodėl šiuo metu nesate jokios politinės partijos narys? (Buvo galima pasirinkti iki 3 atsakymo variantų)


Gyventojų saviidentifikacija kairės-dešinės skalėje, kur 1 reiškia kraštutinį kairumą, o 9 – kraštinį dešinumą (proc.)

Partijų narių saviidentifikacija kairės – dešinės skalėje

	Partija
	Pažiūrų vidurkis 1-9 skalėje
	Negali identifikuotis kairės-dešinės skalėje

	Darbo partija
	4,82
	21 %

	Tėvynės sąjunga
	7,77
	4 %

	Lietuvos socialdemokratų partija
	3,31
	11 %

	Lietuvos krikščionys demokratai
	6,35
	6 %

	Liberalų ir centro sąjunga
	6,99
	8 %

	Naujoji sąjunga
	4,65
	11 %


� Nors Neringa ir Birštonas turi didesnį nei Radviliškio rajonas partiškumo indeksą, nuspręsta šias savivaldybes pakeisti Radviliškio rajonu. Tokio sprendimo pagrindas buvo tai, kad tiek Neringa, tiek ir Birštonas yra nedideli kurortiniai miestai ir toks jų statusas gali būti specifinių bendruomeninių santykių priežastimi. 


� Žr. Seyd, P., Whiteley, P. (1992), Labour's Grass Roots. The Politics of Party


Membership, Oxford: Clarendon Press; Whiteley, P., Seyd, P., Richardson, J. (1994), True Blues - The Politics of Conservative Party Membership, Oxford, Clarendon Press. 

